פרס אוסקר

פרסי האקדמיה (), ידוע גם כפרסי האוסקר (), הם פרסים המוענקים על ידי האקדמיה האמריקאית לקולנוע ונחשבים לפרסים היוקרתיים ביותר בעולם בתחום הקולנוע.

הטקס נערך בלוס אנג'לס ומאז 2002 מתקיים בתיאטרון דולבי (לשעבר תיאטרון קודאק). הטקס משודר ברשת ABC משנת 1976.

האקדמיה לקולנוע הוקמה ב-11 במאי 1927, ומונה כ-10,000 חברים. טקס האוסקר הראשון נערך ב-16 במאי 1929. עם מנחי הטקס בעבר נמנים בוב הופ (18 טקסים), בילי קריסטל (תשעה טקסים), ג'וני קרסון (חמישה טקסים), וופי גולדברג (ארבעה טקסים), וג'ימי קימל (ארבעה טקסים).

פסלון האוסקר
דמות פסלון האוסקר היא אביר האוחז בחרב גדולה, וניצב על גליל של סרט קולנוע. הפסלון עשוי מבריטניום (סגסוגת של בדיל, נחושת ואנטימון) ומצופה בזהב, על בסיס משיש שחור. גובהו 34 ס"מ ומשקלו 3.85 ק"ג.

מקור השם
ישנן לפחות שתי גרסאות באשר למקור השם "אוסקר":
 לפי מילון אוקספורד, את הכינוי "אוסקר" הגתה ככל הנראה מרגרט ווריק, עובדת האקדמיה לקולנוע, כשהעירה שהפסלון מזכיר מאוד את דודה, אוסקר. בזמן שכינתה ווריק את הפסל בשם אוסקר, נכח עיתונאי בשם סידני סקולסקי, אשר דיווח על מציאת השם "אוסקר" באחד מטורי הדעה שלו.
 לפי אחת מהביוגרפיות של השחקנית בטי דייוויס, נטען שבטי עצמה קראה לפסלון בשם אוסקר, על שם בעלה הראשון הרמון אוסקר נלסון.

שני האזכורים המוקדמים ביותר לשם "אוסקר" הם מראשית שנות ה-30: האחד בנאום התודה של וולט דיסני מ-1932, והשני מכתבה במגזין טיים משנת 1934.

תהליך הגשת המועמדות והבחירה
על מנת להתמודד על הפרס, על הסרט לצאת בשנה שלפני הטקס ולעמוד בקריטריון טכני – רזולוציה של לפחות 1080 על 2048 פיקסלים.

בכל ענף בוחרים חברי האקדמיה המשתייכים לאותו ענף את המועמדים בקטגוריות השונות, והאקדמיה מפרסמת את שמות המועמדים בכל הקטגוריות זמן רב לפני הטקס. החל משנת 2004, רשימות המועמדים בקטגוריות
השונות מתפרסמות בתחילת ינואר (עד שנה זו רשימות המועמדים היו מתפרסמות בתחילת פברואר). חריג לכך הוא קטגוריית הסרט הטוב ביותר, שהמועמדים בה יכולים להיות מוצעים על ידי חברי אקדמיה מכל ענף שהוא. לאחר מכן, המועמדים עומדים להצבעה של כל חברי האקדמיה, בלי קשר להשתייכותם המקצועית, ובטקס עצמו מכריזים את שמות הזוכים בענפים השונים.

עצם המועמדות לפרס האוסקר, אף ללא זכייה בו, נחשבת ונחשקת מאוד בענף הקולנוע, מאחר שהצגת המועמדות מתבצעת על ידי הוועדות השונות באקדמיה, ולא על ידי בעלי עניין בסרטים, עובדה המעניקה למועמדות חשיבות ותואר בפני עצמן, עקב האובייקטיביות היחסית שבבחירה.

בספטמבר 2020 הודיעה האקדמיה האמריקנית לקולנוע שהחל משנת 2024 ניתן יהיה לזכות בפרס "הסרט הטוב ביותר" רק אם היצירה תעמוד בכללים חדשים: אחד השחקנים הראשיים או שחקן משנה בולט יהיה ממוצא אסייתי, אפריקני, מזרח תיכוני, היספאני ויוצא באלה. עוד הוחלט כי סרט יעמוד בקריטריונים רק אם 30 אחוזים מכלל השחקנים בתפקידים משניים ומעלה יהיו נשים, להט"בים, בני קבוצה אתנית שאינה מיוצגת מספיק, בעלי מגבלות פיזיות או קוגניטיביות, או שלחלופין קו העלילה הראשי יתמקד בקבוצה כזו. הקריטריון השני מתמקד בצוות שעובד מאחורי הקלעים. כדי לעמוד בקריטריון, על ההפקה למנות לשני תפקידים בכירים אנשים מקבוצות שנחשבות ל"לא מיוצגות", ושלפחות אחד מהם ישתייך לקבוצה אתנית לא מיוצגת. בנוסף, על הצוות כולו לכלול לפחות שישה חברי צוות מקבוצה לא מיוצגת. לחלופין, אם לפחות 30 אחוז מחברי הצוות שייכים לאחת מהקבוצות הלא מיוצגות, הסרט יעמוד בקריטריון.

 מהלך הטקס 
עד שנת 2004 הטקס התקיים בסוף מרץ או באפריל, אך הוחלט להקדים אותו כדי ששידורו לא יהיה סמוך לחגים דתיים (הפסחא והפסח) וחשש שעליית אחוזי הרייטינג של אליפויות המכללות שמתקיימות בחודשים אלה יבואו על חשבון הטקס. מאז, הטקס מתקיים בסוף פברואר או תחילת מרץ בשנה שאחרי יציאת הסרטים המועמדים, ושישה שבועות אחרי הכרזת המועמדים הסופיים (בדרך כלל סרטים אלה יוצאים לבתי הקולנוע בחודשי נובמבר–דצמבר שלפני הטקס).

טקס חלוקת הפרסים משודר בטלוויזיה וברדיו וזוכה לאחוזי רייטינג גבוהים (בטקס בשנת 2007 צפו 40 מיליון אמריקאים בטקס והאקדמיה טוענת כי מיליארדים ברחבי העולם צופים בו, אך טענה זו מעולם לא הוכחה). מאז שנת 1973, משדרת רשת ABC את הטקס והיא מחויבת לשדר אותו על פי חוזה עד שנת 2028. הטקס אורך בממוצע שלוש וחצי שעות (לשם השוואה, הטקס הראשון ארך 15 דקות בלבד). בשנת 2010, הודיעה האקדמיה שבמטרה להימנע מטקס ארוך מדי, לזוכים אסור למסור נאום תודה של יותר מ-45 שניות.

שלוש פעמים במהלך ההיסטוריה נדחה הטקס: בשנת 1968, ביומיים בגלל רצח מרטין לותר קינג; בשנת 1981, ביום אחד בגלל ניסיון ההתנקשות ברונלד רייגן, ובשנת 2021 נדחה הטקס בכחודשיים, בגלל מגפת הקורונה.

מאז שנת 1993 נהוג להקרין סרטון לזכרם של אישים שתרמו לקולנוע אשר נפטרו בשנה שלפני הטקס.

קטגוריות הפרס
פרסים כלליים
 הסרט הטוב ביותר (מאז שנת 1928)
 במאי (מאז שנת 1928)
 שחקן בתפקיד ראשי (מאז שנת 1928)
 שחקנית בתפקיד ראשי (מאז שנת 1928)
 שחקן בתפקיד משני (מאז שנת 1936)
 שחקנית בתפקיד משני (מאז שנת 1936)
 סרט מונפש (מאז שנת 2001)
 סרט זר (מאז שנת 1947) תסריט מקורי (מאז שנת 1940)
 תסריט מעובד (מאז שנת 1928)
 עיצוב הפקה (מאז שנת 1928)
 צילום (מאז שנת 1928)
 סרט תיעודי (מאז שנת 1943)
 סרט תיעודי קצר (מאז שנת 1941)
 עריכה (מאז שנת 1934)
 איפור ועיצוב שיער (מאז שנת 1981) עיצוב תלבושות (מאז שנת 1948)
 פסקול מקורי (מאז שנת 1934)
 שיר מקורי (מאז שנת 1934)
 סרט מונפש קצר (מאז שנת 1931)
 סרט קצר (מאז שנת 1931)
 עריכת סאונד (מאז שנת 1963)
 סאונד (מאז שנת 1930)
 אפקטים (מאז שנת 1939)
 ליהוק (מאז שנת 2026)

פרסים מיוחדים
 פרס אוסקר לשם כבוד (Academy Honorary Award)
 פרס אוסקר להישגים מיוחדים
 הישג טכני, מדעי או הנדסי
 הפקה – הפרס לזכר אירווינג תלברג
 פרס ז'אן הרשולט לפעילות הומניטרית
 הישג טכנולוגי – על שם גורדון סוייר

הזוכים בפרסים המיוחדים נבחרים על ידי ועדות מיוחדות, ולא על ידי כל חברי האקדמיה.

 קטגוריות שאינן קיימות עוד 
 עוזר במאי הטוב ביותר: 1933–1937
 הבמאי הטוב ביותר בסרט קומדיה: 1928
 בימוי הריקוד הטוב ביותר: 1935–1937
 הפסקול הטוב ביותר עבור סרט מוזיקלי או קומדיה: 1995–1999
 הסיפור המקורי הטוב ביותר: 1928–1956
 סרט קצר הטוב ביותר – צבע: 1936–1937
 הסרט קצר הטוב ביותר – פעולה בשידור חי שבשני סלילים: 1936–1956
 סרט קצר הטוב ביותר – החידוש: 1932–1935
 אפקטי ההנדסה הטובים ביותר: 1928
 הכותרת הטובה ביותר: 1928
 ההפקה האמנותית הטובה ביותר: 1928

שיאים

הסרטים "בן חור" (1959), "טיטניק" (1997), ו"שר הטבעות: שיבת המלך" (2003) זכו ב-11 פרסים כל אחד.

האדם שזכה במספר הפרסים הגבוה ביותר הוא וולט דיסני: 22 (דיסני גם מחזיק במספר המועמדויות הגבוה ביותר: 59). קתרין הפבורן היא השחקנית היחידה נכון להיום שזכתה בארבעה פרסי אוסקר על משחק, כולן בקטגוריית השחקנית הראשית הטובה ביותר. מריל סטריפ היא השחקנית בעלת מספר המועמדויות הרב ביותר לפרס אוסקר – 21 מועמדויות (זכתה שלוש פעמים).

 הקטגוריות החשובות 
לפרס האוסקר חמש קטגוריות הנחשבות לחשובות ביותר: הסרט הטוב ביותר, התסריט הטוב ביותר (התסריט המעובד הטוב ביותר או לחלופין התסריט המקורי הטוב ביותר), השחקן הראשי הטוב ביותר, השחקנית הראשית הטובה ביותר והבמאי הטוב ביותר. הסרט "זה קרה לילה אחד" משנת 1934 היה הסרט הראשון שזכה בכל חמש הקטגוריות, ואחריו עשו זאת שניים נוספים: "קן הקוקייה" (1975) ו"שתיקת הכבשים" (1991).

 ביקורת 
בשנים האחרונות גוברת הביקורת הציבורית על ההחלטות שמקבלת ועדת חלוקת הפרס. בין השאר טוענים המבקרים שהפרס מוטה על ידי כסף, מכיוון שחברות הפקה שונות בהוליווד מוציאות מיליוני דולרים על שכירות פובליציסטים לקידום הסרט שלהם לזכייה. ביקורת נוספת שנשמעת מכיוונים רבים עוסקת ביצוג בלתי שוויוני בקטגוריות המרכזיות, כמו קטגורית הבימוי. דוגמה למחאה על כך היא שלטי החוצות שמפיקה הקבוצה הפמיניסטית גרילה גירלז בהוליווד מדי שנה, המכילים מסרי מחאה וסטטיסטיקות מדויקות על מקבלי הפרסים, למשל: "אוסקר נכון אנטומית: פרס הבימוי מעולם לא הוענק לאישה. 92.8% מפרסי התסריט הלכו לגברים. רק 5.5% מפרסי המשחק הלכו לשחקנים לא לבנים".

בשנת 2012, פורסם מחקר אשר טוען כי מבדיקה של יותר מ-5,100 חברי אקדמיה, 94% היו לבנים, 77% היו גברים, ו-54% מהם מעל גיל 60. 33% מחברי ההצבעה הם מועמדים לשעבר ו-19% מחברי האקדמיה זכו באחד מפרסי האקדמיה.

רשימת טקסי פרס אוסקר
 מספר הטקס  תאריך  הסרט הטוב ביותר  אורך הטקס  מנחים 1  16 במאי 1929  כנפיים  15 דקות  דאגלס פיירבנקס וויליאם דמיל 2  3 באפריל 1930  מנגינת ברודוויי  שעה ו-50 דקות  ויליאם דמיל 3  5 בנובמבר 1930  במערב אין כל חדש  שעתיים ו-13 דקות  קונרד נייג'ל 4  10 בנובמבר 1931  סימרון  שעתיים ו-3 דקות  לורנס גרנט 5  18 בנובמבר 1932  גרנד הוטל  שעה ו-52 דקות  ליונל ברימור 6  16 במרץ 1934  תהלוכה  שעה ו-50 דקות  ויל רוג'רס 7  27 בפברואר 1935  זה קרה לילה אחד  שעה ו-45 דקות  ארווין קוב 8  5 במרץ 1936  המרד על הבאונטי  שעתיים ו-12 דקות  פרנק קפרה 9  4 במרץ 1937  זיגפלד הגדול  שעתיים ו-56 דקות  ג'ורג' ג'סל 10  10 במרץ 1938  חייו של אמיל זולא  שעה ו-56 דקות  בוב ברנס 11  23 בפברואר 1939  הן לא תקחהו עמך  שעתיים ו-6 דקות  – 12  29 בפברואר 1940  חלף עם הרוח  3 שעות ו-52 דקות  בוב הופ 13  27 בפברואר 1941  רבקה  שעתיים ו-10 דקות  בוב הופ 14  26 בפברואר 1942  מה יפית עמק נוי  שעה ו-48 דקות  – 15  4 במרץ 1943  גברת מיניבר  שעתיים ו-14 דקות  בוב הופ 16  2 במרץ 1944  קזבלנקה  שעה ו-42 דקות  ג'ק בני 17  15 במרץ 1945  הולך בדרכי  שעתיים ו-9 דקות  בוב הופ וג'ון קרומוול 18  7 במרץ 1946  סוף השבוע האבוד  שעה ו-41 דקות  בוב הופ וג'יימס סטיוארט 19  13 במרץ 1947  שנות חיינו היפות ביותר  שעתיים ו-52 דקות  ג'ק בני 20  20 במרץ 1948  הסכם ג'נטלמני  שעה ו-58 דקות  – 21  24 במרץ 1949  המלט  שעה ו-35 דקות  רוברט מונטגומרי 22  23 במרץ 1950  כל אנשי המלך  שעה ו-50 דקות  פול דאגלס 23  29 במרץ 1951  הכל אודות חוה  שעתיים ו-18 דקות  פרד אסטר 24  20 במרץ 1952  אמריקאי בפריז  שעה ו-53 דקות  דני קיי 25  19 במרץ 1953  ההצגה הגדולה בתבל  שעה ו-32 דקות  בוב הופ וקונרד נייג'ל 26  25 במרץ 1954  מעתה ועד עולם  שעה ו-58 דקות  דונלד אוקונור ופרדריק מארץ' 27  30 במרץ 1955  חופי הכרך  שעה ו-48 דקות  בוב הופ ותלמה ריטר 28  21 במרץ 1956  מרטי  שעה ו-30 דקות  ג'רי לואיס, קלודט קולבר וג'וזף מנקייביץ' 29  27 במרץ 1957  מסביב לעולם בשמונים יום  3 שעות ו-8 דקות  ג'רי לואיס וסלסט הולם 30  26 במרץ 1958  הגשר על הנהר קוואי  שעתיים ו-41 דקות  בוב הופ, דייוויד ניבן, ג'יימס סטיוארט, ג'ק למון ורוזלינד ראסל 31  6 באפריל 1959  ז'יז'י  שעה ו-55 דקות  בוב הופ, דייוויד ניבן, טוני רנדל, מורט סול, לורנס אוליבייה וג'רי לואיס 32  4 באפריל 1960  בן חור  שעה ו-40 דקות  בוב הופ 33  17 באפריל 1961  הדירה  שעתיים ו-5 דקות  בוב הופ 34  9 באפריל 1962  סיפור הפרברים  שעתיים ו-10 דקות  בוב הופ 35  8 באפריל 1963  לורנס איש ערב  שעתיים ו-30 דקות  פרנק סינטרה 36  13 באפריל 1964  טום ג'ונס  שעתיים ו-8 דקות  ג'ק למון 37  13 באפריל 1965  גבירתי הנאווה  שעתיים ו-50 דקות  בוב הופ 38  18 באפריל 1966  צלילי המוסיקה  שעתיים ו-54 דקות  בוב הופ 39  10 באפריל 1967  אדם לכל עת  שעתיים ו-31 דקות  בוב הופ 40  10 באפריל 1968  כחום הלילה  שעה ו-50 דקות  בוב הופ 41  14 באפריל 1969  אוליבר!  שעתיים ו-33 דקות  – 42  7 באפריל 1970  קאובוי של חצות  שעתיים ו-25 דקות  – 43  15 באפריל 1971  פטון  שעתיים ו-52 דקות  – 44  10 באפריל 1972  הקשר הצרפתי  שעה ו-44 דקות  הלן הייז, אלן קינג, סמי דייוויס ג'וניור וג'ק למון 45  27 באפריל 1973  הסנדק  שעתיים ו-38 דקות  קרול ברנט, מייקל קיין, צ'רלטון הסטון ורוק הדסון 46  2 באפריל 1974  העוקץ  3 שעות ו-23 דקות  ג'ון יוסטון, ברט ריינולדס, דייוויד ניבן ודיאנה רוס 47  8 באפריל 1975  הסנדק חלק שני  3 שעות ו-20 דקות  סמי דייוויס ג'וניור, בוב הופ, שירלי מקליין ופרנק סינטרה 48  29 במרץ 1976  קן הקוקייה  3 שעות ו-12 דקות  גולדי הון, ג'ין קלי, וולטר מתאו ורוברט שו 49  28 במרץ 1977  רוקי  3 שעות ו-38 דקות  וורן בייטי, אלן בורסטין, ג'יין פונדה וריצ'רד פריור 50  3 באפריל 1978  הרומן שלי עם אנני  3 שעות ו-30 דקות  בוב הופ 51  9 באפריל 1979  צייד הצבאים  3 שעות ו-25 דקות  ג'וני קרסון 52  14 באפריל 1980  קרמר נגד קרמר  3 שעות ו-12 דקות  ג'וני קרסון 53  31 במרץ 1981  אנשים פשוטים  3 שעות ו-13 דקות  ג'וני קרסון 54  29 במרץ 1982  מרכבות האש  3 שעות ו-24 דקות  ג'וני קרסון 55  11 באפריל 1983  גנדי  3 שעות ו-15 דקות  לייזה מינלי, דדלי מור, ריצ'רד פריור ו-וולטר מתאו 56  9 באפריל 1984  תנאים של חיבה  3 שעות ו-42 דקות  ג'וני קרסון 57  25 במרץ 1985  אמדאוס  3 שעות ו-10 דקות  ג'ק למון 58  24 במרץ 1986  זיכרונות מאפריקה  3 שעות ו-2 דקות  אלן אלדה, ג'יין פונדה ורובין ויליאמס 59  31 במרץ 1987  פלאטון  3 שעות ו-19 דקות  צ'בי צ'ייס, גולדי הון ופול הוגאן 60  11 באפריל 1988  הקיסר האחרון  3 שעות ו-33 דקות  צ'בי צ'ייס 61  29 באפריל 1989  איש הגשם  3 שעות ו-19 דקות  – 62  26 במרץ 1990  הנהג של מיס דייזי  3 שעות ו-37 דקות  בילי קריסטל 63  25 במרץ 1991  רוקד עם זאבים  3 שעות ו-35 דקות  בילי קריסטל 64  30 במרץ 1992  שתיקת הכבשים  3 שעות ו-33 דקות  בילי קריסטל 65  29 במרץ 1993  בלתי נסלח  3 שעות ו-30 דקות  בילי קריסטל 66  21 במרץ 1994  רשימת שינדלר  3 שעות ו-18 דקות  וופי גולדברג 67  27 במרץ 1995  פורסט גאמפ  3 שעות ו-35 דקות  דייוויד לטרמן 68  25 במרץ 1996  לב אמיץ  3 שעות ו-38 דקות  וופי גולדברג 69  24 במרץ 1997  הפצוע האנגלי  3 שעות ו-34 דקות  בילי קריסטל 70  23 במרץ 1998  טיטניק  3 שעות ו-47 דקות  בילי קריסטל 71  21 במרץ 1999  שייקספיר מאוהב  4 שעות ו-2 דקות  וופי גולדברג 72  26 במרץ 2000  אמריקן ביוטי  4 שעות ו-9 דקות  בילי קריסטל 73  25 במרץ 2001  גלדיאטור  3 שעות ו-23 דקות  סטיב מרטין 74  24 במרץ 2002  נפלאות התבונה  4 שעות ו-23 דקות  וופי גולדברג 75  23 במרץ 2003  שיקגו  3 שעות ו-30 דקות  סטיב מרטין 76  29 בפברואר 2004  שר הטבעות: שיבת המלך  3 שעות ו-44 דקות  בילי קריסטל 77  27 בפברואר 2005  מיליון דולר בייבי  3 שעות ו-14 דקות  כריס רוק 78  5 במרץ 2006  התרסקות  3 שעות ו-33 דקות  ג'ון סטיוארט 79  25 בפברואר 2007  השתולים  3 שעות ו-51 דקות  אלן דג'נרס 80  24 בפברואר 2008  ארץ קשוחה  3 שעות ו-21 דקות  ג'ון סטיוארט 81  22 בפברואר 2009  נער החידות ממומביי  3 שעות ו-30 דקות  יו ג'קמן 82  7 במרץ 2010  מטען הכאב  3 שעות ו-37 דקות  סטיב מרטין ואלק בולדווין 83  27 בפברואר 2011  נאום המלך  3 שעות ו-15 דקות  ג'יימס פרנקו ואן האת'וויי 84  26 בפברואר 2012  הארטיסט  3 שעות ו-14 דקות  בילי קריסטל 85  24 בפברואר 2013  ארגו  3 שעות ו-35 דקות  סת' מקפרלן 86  2 במרץ 2014  12 שנים של עבדות  3 שעות ו-34 דקות  אלן דג'נרס 87  22 בפברואר 2015  בירדמן  3 שעות ו-43 דקות  ניל פטריק האריס 88  28 בפברואר 2016  ספוטלייט  3 שעות ו-37 דקות  כריס רוק 89  26 בפברואר 2017  אור ירח  3 שעות ו-49 דקות  ג'ימי קימל 90  4 במרץ 2018  צורת המים  3 שעות ו-53 דקות  ג'ימי קימל 91  24 בפברואר 2019  הספר הירוק 3 שעות ו-23 דקות  – 92  9 בפברואר 2020  פרזיטים 3 שעות ו-35 דקות  – 93  25 באפריל 2021  ארץ נוודים 3 שעות ו-19 דקות  – 94  27 במרץ 2022  CODA  3 שעות ו-40 דקות  רג'ינה הול, איימי שומר וונדה סייקס 95  12 במרץ 2023  הכול בכל מקום בבת אחת  3 שעות ו-40 דקות  ג'ימי קימל 96  10 במרץ 2024  אופנהיימר 3 שעות ו-23 דקות ג'ימי קימל 97  2 במרץ 2025  אנורה 3 ו-50 דקות קונאן או'בריאן

ראו גם
 מועמדים ישראלים לפרס אוסקר
 פרס אופיר – פרס האקדמיה הישראלית לקולנוע
 פרס גלובוס הזהב
פרס סרט הזהב

קישורים חיצוניים





 פרס האוסקר, במסד הנתונים IMDb





 Who was Oscar, a history of the academy awards statuette מאתר ה-BBC



הערות שוליים

*
אוסקר
קטגוריה:קולנוע בארצות הברית
קטגוריה:רשימות
קטגוריה:ABC: תוכניות וסדרות
קטגוריה:דרום קליפורניה: קולנוע